Marián Zeman

Marián Zeman (* 7. júl 1974) je bývalý slovenský futbalový reprezentant. Hrával na poste obrancu.

S futbalom začínal v drese Vajnôr, ako útočník. V juniorskom veku prestúpil do Slovanu Bratislava.
Ako 18-ročný debutoval za Slovan Bratislava v česko-slovenskej federálnej lige. Bol súčasťou mužstva, ktoré získalo federálny titul v roku 1992 a aj titul v slovenskej lige v rokoch 1994 a 1995. V roku 1995 prestúpil do tímu nováčika tureckej ligy - İstanbulsporu, kde odohral dve sezóny pod vedením trénera Beenhakkera.

V roku 2005 sa rozhodol kvôli pretrvávajúcemu zraneniu chrbtice ukončiť svoju aktívnu kariéru.

V roku 2007 začal so svojou trénerskou kariérou v Slovane Bratislava, kedy sa stal jedným z asistentov trénera Borisa Kitku. Ako asistent trénera Pecka  získal titul v lige v ročníku 2008-09. Na tomto poste pôsobil do konca augusta 2008, kedy došlo k trénerskej zmene v klube. V súčasnosti pôsobí ako televízny komentátor futbalových zápasov.

V roku 2006 sa stal poslancom Miestneho zastupiteľstva Mestskej časti Bratislava - Vajnory. Kandidoval za koalíciu SDKÚ-DS, KDH a stal sa predsedom Komisie športu a voľnočasových aktivít.

Úspechy 
 Majster Česko-Slovenska: 1992
 Majster Slovenska: 1994, 1995
 Slovenský futbalový superpohár: 1993, 1994
 Jedenástka roka: 1993, 1994

Referencie

Externé odkazy 
 Marián Zeman na stránke PlayerHistory.com
 Marián Zeman na stránke National-Football-Teams.com
 Marián Zeman na stránke Transfermarkt.de

Narodenia v 1974
Slovenskí futbalisti
Hráči ŠK Slovan Bratislava
Hráči SBV Vitesse
Hráči İstanbulspor AŞ
Hráči Grasshopper Zürich
Hráči SC Beira-Mar
Slovenskí športoví spolukomentátori